Feliĉa Komercisto

Feliĉa Komercisto () estas populara antisemita bildstrio kaj interreta memeo. La bildo ofte aperas en retejoj kiel 4chan, Reddit, kaj X (antaŭe Tvitero), kie ĝi ofte estas uzata en malamplenaj aŭ malestimaj kuntekstoj.

 Historio 
La bildon unue kreis karikaturisto A. Wyatt Mann (vortludo pri "A white man" ("blanka viro") en la angla), pseŭdonimo de Nick Bougas. La bildo estis parto de bildstrio, kiu ankaŭ inkluzivis rasisman karikaturon de nigra viro kaj uzis ĉi tiujn bildojn por diri: "Ni alfrontu ĝin! Mondo sen judoj kaj nigruloj estus kiel mondo sen ratoj kaj blatoj." La bildstrio unue estis publikigita prese, sed aperis interrete en februaro 2001.

Tiu antisemita karikaturo de juda viro, estas uzata kiel rasisma malamsimbolo, precipe en diversaj sociaj retoj kaj bildtabuloj en la Interreto.

La memeo antaŭenigas la ideon, ke judoj konspiras por konkeri la mondon. Perry, Marvin., and Frederick M. Schweitzer.Antisemitic Myths: a Historical and Contemporary Anthology. Bloomington, IN: Indiana University Press, 2008.

 Priskribo 
La bildo estas celita kiel malestima prezento kaj uzas multajn stereotipojn pri judoj.

Tio inkluzivas:

 Granda, kurbigita nazo ("juda nazo").

 Kipao (juda kapkovraĵo).

 Malica rideto, iomete fleksita dorso, kaj manoj frotitaj kune laŭdire indikas avidecon aŭ intrigon.

 Kalva kapo, dika bukla nigra hararo kaj dika bukla nigra barbo.

 Fono 
Ĉi tiu bildo estas formo de antisemita propagando, ofta en alt-dekstraj interretaj komunumoj kiel 4chan, aliaj "chan" retejoj, kaj sur aliaj mesaĝtabuloj.

"Happy Merchant" ankaŭ estis enigita en aliajn komunajn interretajn memeojn, inkluzive de "Pepe la Rano ("Pepe the Frog" en la angla), originale senpolitika karikaturo de rano kiu estis uzurpita por rasismaj celoj.

En 2017, la katara internacia televida novaĵkanalo Al-Ĝazira ĉirpetis bildon de la "Feliĉa Komercisto" en sia oficiala anglalingva Tvitero-konto. La ĉirpeto reklamis rakonton pri klimata ŝanĝo kaj implicis, ke judoj estas malantaŭ klimata ŝanĝo. Al-Ĝazira poste forigis la ĉirpeton, dirante, ke ĝi estis uzita en segmento diskutanta antisemitajn alt-dekstrulajn konspirajn teoriojn pri klimata ŝanĝo.

 Vidu ankaŭ 
 Trioblaj parentezoj
 Alternativa dekstro

 Referencoj 

 Eksteraj ligiloj 
 Feliĉa Komercisto eniro ĉe Know Your Meme ()

Kategorio:Verkoj de 2001
Kategorio:Fikciaj judoj
Kategorio:Karikaturoj
Kategorio:Interretaj memeoj
Kategorio:Antisemitismaj verkoj
Kategorio:Antisemitismo en Usono
Kategorio:Alternativa dekstro